Azərbaycan Respublikası Vergilər Nazirinin

11 fevral 2019-cu il tarixli 1917040100113200

№-li Əmri ilə təsdiq edilmişdir

**“Məcburi dövlət sosial sığortası üzrə rüblük hesabat”**

**(2019-cu il və sonrakı dövrlər üzrə)**

**formasının tərtib edilməsi**

 **Q A Y D A L A R I**

Bu Qaydalar sığortaedənlər tərəfindən “Məcburi dövlət sosial sığortası üzrə rüblük hesabat”ın tərtib edilməsi üsulunu müəyyən edir.

“Sosial sığorta haqqında” Azərbaycan Respublikasının Qanununa əsasən sığortaedənlər uçotda olduqları vergi orqanına “Məcburi dövlət sosial sığortası üzrə rüblük hesabat”ı rüb başa çatdıqdan sonra növbəti ayın 20-dən gec olmayaraq və hər rüb üçün ayrı-ayrılıqda təqdim etməlidirlər. Aprelin, iyulun, oktyabrın və yanvarın 20-si iş günü olmayan dövrə təsadüf edərsə, hesabatın təqdim olunması müddəti ayın 20-dən sonra gələn birinci iş gününə qədər artırılır.

Hesabatın adından aşağıda yerləşən **Qeyd** yerində sığortaedənə bu hesabat formasının tərtib edilməsi qaydaları ilə tanış olmaq, eyni za­man­da tərt­ibat zamanı **!** *(nida)* durğu işarəsindən və **+** *(üstəgəl)*, **/** *(bölmə)*, **%** *(faiz)* və **Z** *(zetləmə)* simvollarından istifadə etməmək şərti ilə bütün yazı da­ma­­larını yalnız **böyük çap hərfləri** ilə doldurmaq tövsiyyə olunur.­ Hesabat kağız formada doldurularkən **qa­ra** və ya **göy rəngli diyircəkli qələmlə** tərtib edilməsi mütləqdir. Hesabat doldurularkən qaralamalara və düzəlişlərə yol verilmir. Hesabatda məbləğlər hər xanada bir rəqəm olmaqla əks etdirilir.

Təqdim olunmuş hesabatda aparılan hesablamalardakı riyazi səhvlər vergi orqanı tərəfindən düzəldilir və müvafiq proqram təminatı vasitəsi ilə düzgün hesablanmış vergi məbləğləri birbaşa baza göstəricilərinə daxil edilir.

Hesabatın **“Hesabatın təqdim edildiyi vergi orqanının adı”** sətri üzrə xanalarda hesabatın təqdim edildiyi (sığortaedənin qeydiyyatda olduğu) vergi orqanının adı qeyd olunur.

**“Məcburi dövlət sosial sığortası üzrə rüblük hesabat”** iki bölmədən ibarətdir. Hesabatın bölmələri üzrə aşağıdakı məlumatlar əks etdirilir.

**Bölmə 1. Sığortaedən haqqında məlumat**

1-ci sətrin **“Sığortaedənin adı”** xanalarında böyük çap hərfləri ilə sığortaedənin tam adı yazılır;

2-ci sətrin **“Sığortaedənin DSMF-dəki uçot nömrəsi (SUN)”** xanalarında sığortaedənin DSMF-dəki uçot nömrəsi yazılır;

3-cü sətrin **“Sığortaedənin VÖEN-i”** xanalarında vergi ödəyicisinin eyniləşdirmə nömrəsi yazılır;

4-cü sətrin **“Sosial sığorta nömrəsi (SSN)”** xanalarında sığortaedənin sosial sığorta nömrəsi yazılır.

5-ci sətrdə **“M.d.s.s. məqsədləri üçün fəaliyyət növünün kodu”** göstərilən on rəqəmli xanada, hər bir xanada bir rəqəmlə soldan sağa doğru yeddinci xanadan başlayaraq sığortaedənin məcburi dövlət sosial sığorta məqsədləri üçün fəaliyyət növünün dörd simvoldan ibarət kodu yazılır. Hesabatın  tərtib edilməsi və hesabatdakı nəzarət funksiyaları bu koddan asılı olaraq müəyyənləşdirilir;

Bu kodlar aşağıdakılardır:

|  |
| --- |
| **Məcburi dövlət sosial sığorta məqsdələri üçün fəaliyyət növləri** |
| **Sıra nömrəsi** | **Fəaliyyət növünün kodu** | **Fəaliyyət növünün adı** |
| 1 | 0100 | Muzdla işləyənləri əmək müqaviləsi ilə işə götürən sahibkarlıq fəaliyyəti ilə məşğul olan fiziki şəxslər  |
| 2 | 0102 | Büdcədən maliyyələşən təşkilatlar (büdcə vəsaitləri üzrə) |
| 3 | 0103 | Büdcədən maliyyələşən təşkilatlar (xüsusi vəsaitlər üzrə) |
| 4 | 0110 | Seçkili orqanlar |
| 5 | 0111 | İşəgötürənlər-muzdla işləyənləri əmək müqaviləsi ilə işə götürən hüquqi şəxslər (büdcədən maliyyələşən təşkilatlar istisna olmaqla) |
| 6 | 0200 | Müəlliflik qonorarı ödəyən hüquqi və fiziki şəxslər |
| 7 | 0300 | Vəkillər kollegiyasının üzvləri, sərbəst auditorlar, sərbəst mühasiblər |
| 8 | 0310 | Xüsusi notariuslar |
| 9 | 0500 | Mülki hüquqi xarakterli müqavilələrlə işləyənlər üzrə |
| 10 | 0700 | Тicarət sahəsində sahibkarlıq fəaliyyəti ilə məşğul olan fiziki şəxslər- Bakı şəhərində |
| 11 | 0701 | Тicarət sahəsində sahibkarlıq fəaliyyəti ilə məşğul olan fiziki şəxslər- Sumqayıt və Gəncə şəhərlərində |
| 12 | 0702 | Тicarət sahəsində sahibkarlıq fəaliyyəti ilə məşğul olan fiziki şəxslər- respublika tabeli digər şəhərlərdə |
| 13 | 0703 | Тicarət sahəsində sahibkarlıq fəaliyyəti ilə məşğul olan fiziki şəxslər- rayon mərkəzlərində, digər şəhərlərdə və qəsəbələrdə |
| 14 | 0704 | Тicarət sahəsində sahibkarlıq fəaliyyəti ilə məşğul olan fiziki şəxslər- kənd yerlərində |
| 15 | 0720 | Тikinti sahəsində sahibkarlıq fəaliyyəti ilə məşğul olan fiziki şəxslər- Bakı şəhərində |
| 16 | 0721 | Тikinti sahəsində sahibkarlıq fəaliyyəti ilə məşğul olan fiziki şəxslər- Sumqayıt və Gəncə şəhərlərində |
| 17 | 0722 | Тikinti sahəsində sahibkarlıq fəaliyyəti ilə məşğul olan fiziki şəxslər- respublika tabeli digər şəhərlərdə |
| 18 | 0723 | Тikinti sahəsində sahibkarlıq fəaliyyəti ilə məşğul olan fiziki şəxslər- rayon mərkəzlərində, digər şəhərlərdə və qəsəbələrdə |
| 19 | 0724 | Тikinti sahəsində sahibkarlıq fəaliyyəti ilə məşğul olan fiziki şəxslər- kənd yerlərində |
| 20 | 0730 | Digər sahələrdə sahibkarlıq fəaliyyəti ilə məşğul olan fiziki şəxslər- Bakı şəhərində |
| 21 | 0731 | Digər sahələrdə sahibkarlıq fəaliyyəti ilə məşğul olan fiziki şəxslər- Sumqayıt və Gəncə şəhərlərində |
| 22 | 0732 | Digər sahələrdə sahibkarlıq fəaliyyəti ilə məşğul olan fiziki şəxslər- respublika tabeli digər şəhərlərdə |
| 23 | 0733 | Digər sahələrdə sahibkarlıq fəaliyyəti ilə məşğul olan fiziki şəxslər- rayon mərkəzlərində, digər şəhərlərdə və qəsəbələrdə |
| 24 | 0734 | Digər sahələrdə sahibkarlıq fəaliyyəti ilə məşğul olan fiziki şəxslər- kənd yerlərində |
| 25 | 0800 | Ailə kəndli təsərrüfatları |
| 26 | 0900 | Torpaq mülkiyyətçiləri |
| 27 | 8102 | Xüsusi statusa malik və büdcədən maliyyələşən təşkilatlar (büdcə vəsaitləri üzrə) |
| 28 | 8103 | Xüsusi statusa malik və büdcədən maliyyələşən təşkilatlar (xüsusi vəsaitləri üzrə) |
| 29 | 8111 | İşəgötürənlər-fiziki şəxsləri muzdlu işə cəlb edən hüquqi şəxslər (büdcədən maliyyələşən təşkilatlar istisna olmaqla)-Digər |

Sığortaedənin fəaliyyəti məcburi dövlət sosial sığorta məqsədləri üçün iki və daha çox fəaliyyət kodunu əhatə edərsə, bu halda hər bir kod üzrə ayrı-ayrılıqda hesabat təqdim edilməlidir.

6-cı sətirdə **“Hesabatın növü”**ndən asılı olaraq, yəni hesabat rübü üzrə tərtib edildikdə **“Cari”** xanasında və ya əvvəlki hesabat dövrləri üzrə dürüstləşdirməyə dair hesabat tərtib edildiyi halda **“Dəqiqləşdirilmiş”** xanasında **“X”** işarəsi yazılır;

7-ci sətrin **“Hesabat dövrü**” xanalarında hesabatın əhatə etdiyi rüb və il yazılır;

8-ci sətirdə **“Sığortaedənin fəaliyyət sahələri üzrə meyarı”**ndan asılı olaraq **“Neft-qaz sahəsində fəaliyyəti olan və ya dövlət sektoruna aid edilən sığortaedənlər”** xanasında və ya **“Neft-qaz sahəsində fəaliyyəti olmayan və qeyri-dövlət sektoruna aid edilən sığortaedənlər”** xanasında **“X”** işarəsi yazılır.

**Bölmə 2. Məcburi dövlət sosial sığortası üzrə məlumat**

1. **“Hesabat dövrünün əvvəlinə borc”** bəndi üzrə

**1.1. “Cəmi”** sətrində hesabat dövrünün əvvəlinə sığortaedənin artıq ödəməsi və ya sığortaedənin borcuna dair məcburi dövlət sosial sığorta haqqı və digər hesablamalar üzrə olan məbləğlərin cəmi (1.2-ci sətir + 1.3-cü sətir) göstərilir. Lakin həmin tarixə borcun və ya artıq ödəmənin eyni növü üzrə (məcburi dövlət sosial sığorta haqqı və digər hesablamalar) həm sığortaedənin artıq ödəməsi və həm də sığortaedənin borcu ola bilməz.

**1.2. “Məcburi dövlət sosial sığorta haqqı üzrə əsas borc”**  sətrinin sığortaedənin artıq ödəməsi sütununda hesabat dövrünün əvvəlinə sığortaedən tərəfindən artıq ödənilmiş məcburi dövlət sosial sığorta haqqının məbləği, sığortaedənin borcu sütununda isə qanunvericiliklə məcburi dövlət sosial sığorta haqqı üzrə hesablanmış, lakin hesabat dövrünün əvvəlinə ödənilməmiş borcun məbləği göstərilir.

**1.3. “Digər”**  sətrinin sığortaedənin artıq ödəməsi sütununda hesabat dövrünün əvvəlinə hesablanmış məbləğdən artıq ödənilmiş digər sosial sığorta öhdəliyi (1.2-ci sətirdə göstərilən məbləğlər istisna olmaqla) üzrə məbləğ, sığortaedənin borcu sütununda isə sanatoriya-kurort yollayışlarının qismən ödənilən dəyəri, əmək zədəsi və peşə xəstəliyi üzrə müavinətlərin geri qaytarılması və 4.2-ci sətrinə daxil edilməyən digər sosial sığorta vəsaitləri üzrə əvvəlki dövrlərdə hesablanmış lakin hesabat dövrünün əvvəlinə ödənilməmiş borcun məbləği göstərilir.

**2. Hesabat dövründə işçilərin sayı** bəndi üzrə

**2.1. “Orta siyahı sayı (nəfər)”** sətrində hesabat dövründə fəaliyyətinin olub-olmamasından asılı olmayaraq sığortaedən ilə əmək müqaviləsi bağlamış və hesabat dövrü başlayana qədər həmin müqaviləyə xitam verilməmiş işçilərin sayı göstərilir.

**2.2. “Orta faktiki say (nəfər)”** sətrində hesabat dövründə faktiki olaraq məcburi dövlət sosial sığorta haqqı hesablanmış işçilərin sayı göstərilir.

**2.2.1. “Aylıq gəliri 200 manatadək olan sığortaolunanlar üzrə”** sətrindəneft-qaz sahəsində fəaliyyəti olmayan və qeyri-dövlət sektoruna aid edilən sığortaedənlərdə işləyən aylıq gəliri 200 manatadək olan və məcburi dövlət sosial sığorta haqqı hesablanmış sığortaolunanların sayı göstərilir.

**2.2.2. “Aylıq gəliri 200 manatdan çox olan sığortaolunanlar üzrə”** sətrindəneft-qaz sahəsində fəaliyyəti olmayan və qeyri-dövlət sektoruna aid edilən sığortaedənlərdə işləyən aylıq gəliri 200 manatdan çox olan və məcburi dövlət sosial sığorta haqqı hesablanmış sığortaolunanların sayı göstərilir.

**2.2.3. “Neft-qaz sahəsində fəaliyyəti olan və ya dövlət sektoruna aid edilən sığortaedənlərdə işləyən sığortaolunanlar üzrə”** sətrində neft-qaz sahəsində fəaliyyəti olan və ya dövlət sektoruna aid edilən sığortaedənlərdə işləyən və məcburi dövlət sosial sığorta haqqı hesablanmış sığortaolunanların sayı göstərilir.

İşçilərin orta siyahı və orta faktiki sayı hər ay üçün ayrı-ayrılıqda göstərilməlidir. Ay ərzində hətta bir iş günü işləmiş işçi siyahıya daxil edilməlidir.

**3. Əmək haqqı və gəlirlər** bəndi üzrə

**3.1. “Hesablanmış əmək ödənişləri və gəlirlər, cəmi”** sətrində rüb ərzində hesablanmış əmək haqqı və digər gəlirlərin cəmi (3.1.1-ci sətir +3.1.2-ci sətir +3.1.3-cü sətir) göstərilir.

O cümlədən:

**3.1.1. “Əmək haqqı”** sətrində müvafiq iş vaxtı ərzində əmək funksiyasını yerinə yetirmək üçün əmək müqaviləsi ilə müəyyən edilmiş, işçinin gördüyü işə (göstərdiyi xidmətlərə) görə işəgötürən (sığortaedən) tərəfindən pul və ya natura formasında ödənilən gündəlik və ya aylıq məbləğ, habelə ona edilən əlavələrin, mükafatların və digər ödənişlərin (3.1.1.1-ci sətir+ 3.1.1.2-ci sətir+ 3.1.1.3-cü sətir) məcmusu göstərilir. Bu sətirdə aylar və rüb üzrə sığortaedən tərəfindən hesablanmış əmək haqqı məbləği əks etdirilməlidir və məcburi dövlət sosial sığorta məqsədləri üçün fəaliyyət növünün 0100, 0102, 0103, 0110, 0111, 8102, 8103, 8111 kodları ilə hesabat verən sığortaedənlər tərəfindən doldurulur.

**3.1.1.1. “Aylıq gəliri 200 manatadək olan sığortaolunanlar üzrə”** sətrində neft-qaz sahəsində fəaliyyəti olmayan və qeyri-dövlət sektoruna aid edilən sığortaedənlərdə işləyən aylıq gəliri 200 manatadək olan sığortaolunanlar üzrə hesablanmış əmək haqqı məbləği göstərilir.

**3.1.1.2. “Aylıq gəliri 200 manatdan çox olan sığortaolunanlar üzrə”** sətrində neft-qaz sahəsində fəaliyyəti olmayan və qeyri-dövlət sektoruna aid edilən sığortaedənlərdə işləyən aylıq gəliri 200 manatdan çox olan sığortaolunanlar üzrə hesablanmış əmək haqqı məbləği göstərilir.

**3.1.1.3. “Neft-qaz sahəsində fəaliyyəti olan və ya dövlət sektoruna aid edilən sığortaedənlərdə işləyən sığortaolunanlar üzrə”** sətrində neft-qaz sahəsində fəaliyyəti olan və ya dövlət sektoruna aid edilən sığortaedənlərdə işləyən sığortaolunanlar üzrə hesablanmış əmək haqqı məbləği göstərilir.

**3.1.2. “Gəlir (əmək haqqı istisna olmaqla)”** sətri məcburi dövlət sosial sığorta haqqını gəlirlərə nisbətdə hesablayan və məcburi dövlət sosial sığorta məqsədləri üçün fəaliyyət növünün 0300 və 0500 kodları ilə hesabat verən sığortaedənlər tərəfindən doldurulur.

**3.1.2.1. “Mülkü hüquqi xarakterli müqavilələrlə işləyənlər üzrə gəlirlər”** sətri ödəmə mənbəyindən tutulmaqla və məcburi dövlət sosial sığorta məqsədləri üçün fəaliyyət növünün 0500 kodu ilə hesabat verən sığortaedənlər tərəfindən doldurulur.

**3.1.2.2. “Vəkillər kollegiyasının üzvlərinin, sərbəst auditorların, sərbəst mühasiblərin əldə etdiyi gəlirlər”** sətri məcburi dövlət sosial sığorta haqqını gəlirlərə nisbətdə hesablayan və məcburi dövlət sosial sığorta məqsədləri üçün fəaliyyət növünün 0300 kodu ilə hesabat verən sığortaedənlər tərəfindən doldurulur.

**3.1.3. “Qonorar”** sətri qanunvericiliklə müəyyən olunmuş qaydada müəlliflik hüququ əldə etmiş şəxslərə qonorar hesablayan və məcburi dövlət sosial sığorta məqsədləri üçün fəaliyyət növünün 0200 kodu ilə hesabat verən sığortaedənlər tərəfindən doldurulur.

**3.2. “Ödənilmiş əmək ödənişi və gəlirlər, cəmi”** sətrində rüb ərzində ödənilmiş əmək haqqı və digər gəlirlərin cəmi ( 3.2.1-ci sətir + 3.2.2-ci sətir + 3.2.3-cü sətir) göstərilir.

O cümlədən:

**3.2.1. “Əmək haqqı”** sətrində aylar və rüb üzrə sığortaedən tərəfindən ödənilmiş əmək haqqı məbləği (3.2.1.1-ci sətir+ 3.2.1.2-ci sətir+ 3.2.1.3-cü sətir) əks etdirilir və məcburi dövlət sosial sığorta məqsədləri üçün fəaliyyət növünün 0100, 0102, 0103, 0110, 0111, 8102, 8103, 8111 kodları ilə hesabat verən sığortaedənlər tərəfindən doldurulur.

**3.2.1.1. “Aylıq gəliri 200 manatadək olan sığortaolunanlar üzrə”** sətrində neft-qaz sahəsində fəaliyyəti olmayan və qeyri-dövlət sektoruna aid edilən sığortaedənlərdə işləyən aylıq gəliri 200 manatadək olan sığortaolunanlar üzrə ödənilmiş əmək haqqı məbləği göstərilir.

**3.2.1.2. “Aylıq gəliri 200 manatdan çox olan sığortaolunanlar üzrə”** sətrində neft-qaz sahəsində fəaliyyəti olmayan və qeyri-dövlət sektoruna aid edilən sığortaedənlərdə işləyən aylıq gəliri 200 manatdan çox olan sığortaolunanlar üzrə ödənilmiş əmək haqqı məbləği göstərilir.

**3.2.1.3. “Neft-qaz sahəsində fəaliyyəti olan və ya dövlət sektoruna aid edilən sığortaedənlərdə işləyən sığortaolunanlar üzrə”** sətrində neft-qaz sahəsində fəaliyyəti olan və ya dövlət sektoruna aid edilən sığortaedənlərdə işləyən sığortaolunanlar üzrə ödənilmiş əmək haqqı məbləği göstərilir.

**3.2.2. “Gəlir (əmək haqqı istisna olmaqla)”** sətri məcburi dövlət sosial sığorta haqqını gəlirlərə nisbətdə ödəyən və məcburi dövlət sosial sığorta məqsədləri üçün fəaliyyət növünün 0300 və 0500 kodları ilə hesabat verən sığortaedənlər tərəfindən doldurulur.

**3.2.2.1. “Mülkü hüquqi xarakterli müqavilələrlə işləyənlər üzrə gəlirlər”** sətri ödəmə mənbəyindən tutulmaqla və məcburi dövlət sosial sığorta məqsədləri üçün fəaliyyət növünün 0500 kodu ilə hesabat verən sığortaedənlər tərəfindən doldurulur.

**3.2.2.2. “Vəkillər kollegiyasının üzvlərinin, sərbəst auditorların, sərbəst mühasiblərin əldə etdiyi gəlirlər”** sətri məcburi dövlət sosial sığorta haqqını gəlirlərə nisbətdə ödəyən və məcburi dövlət sosial sığorta məqsədləri üçün fəaliyyət növünün 0300 kodu ilə hesabat verən sığortaedənlər tərəfindən doldurulur.

 **3.2.3. “Qonorar”** sətri qanunvericiliklə müəyyən olunmuş qaydada müəlliflik hüququ əldə etmiş şəxslərə qonorar ödəmiş və məcburi dövlət sosial sığorta məqsədləri üçün fəaliyyət növünün 0200 kodu ilə hesabat verən sığortaedənlər tərəfindən doldurulur.

**3.3. “Məcburi dövlət sosial sığortasına cəlb olunmayan gəlirlər, cəmi”** sətrində qanunvericiliklə məcburi dövlət sosial sığorta haqqı hesablanmayan gəlirlərin cəmi (3.3.1-ci sətir + 3.3.2-ci sətir +3.3.3-cü sətir) məbləği göstərilir.

**3.4. “Məcburi dövlət sosial sığortasına cəlb olunan gəlirlər, cəmi”** sətrində hesablanmış əmək ödənişi və gəlirlərin (3.1-ci sətri) məbləği ilə məcburi dövlət sosial sığortasına cəlb olunmayan gəlirlərin (3.3-cü sətri) məbləğinin fərqi göstərilir. Bu fərq əmək haqqı üzrə (3.1.1-ci və 3.3.1-ci sətirlərindəki məbləğlərin fərqi), gəlir üzrə (3.1.2-ci və 3.3.2-ci sətirlərindəki məbləğlərin fərqi) və qonorar üzrə (3.1.3-cü və 3.3.3-cü sətirlərindəki məbləğlərin fərqi) eyni qaydada hesablanır.

**4. Hesablanmışdır** bəndi üzrə

**4.1. “Cəmi”** sətrində məcburi dövlət sosial sığortası üzrə hesabat dövründə qanunvericiliklə müəyyən edilmiş qaydada hesablanmış öhdəliklərin cəmi ( 4.2-ci sətir + 4.3-cü sətir) göstərilir. Əvvəlki hesabat dövrləri üçün təqdim edilmiş hesabatlarda artıq hesablanmış sığorta məbləği müəyyən edildikdə isə (qanunvericiliklə müəyyən edilmiş qaydada sənədləşdirikdən sonra) bu məbləğ 4.4-cü sətrində əks etdirilməklə alınmış cəmdən çıxılır.

**4.2. “Məcburi dövlət sosial sığorta haqqı üzrə, cəmi”** sətrində hesablanmış məcburi dövlət sosial sığorta haqlarının cəmi (4.2.1-ci sətir + 4.2.2-ci sətir + 4.2.3-cü sətir + 4.2.4-cü sətir + 4.2.5-ci + sətir + 4.2.6-cı sətir + 4.2.7-ci sətir + 4.2.8-ci sətir + 4.2.9-cu sətir + 4.2.10-cu sətir + 4.2.11-ci sətir + 4.2.12-ci sətir + 4.2.13-cü sətir) göstərilir.

O cümlədən:

**4.2.1. “Sığortaedənin hesabına əməyin ödənişinə nisbətdə məcburi dövlət sosial sığorta haqqı”** sətrində əməyin ödənişi fondunun və məcburi dövlət sosial sığortasına cəlb olunan digər gəlirlərin sığortaedənin hesabına əməyin ödənişinə nisbətdə hesablanmış məcburi dövlət sosial sığorta haqqı üzrə məbləğ (4.2.1.1-ci sətir+ 4.2.1.2-ci sətir+ 4.2.1.3-cü sətir) göstərilir. Bu sətir məcburi dövlət sosial sığorta məqsədləri üçün fəaliyyət növünün 0100, 0102, 0103, 0110, 0111, 8102, 8103, 8111 kodları ilə hesabat verən sığortaedənlər tərəfindən doldurulur.

**4.2.1.1. “Aylıq gəliri 200 manatadək olan sığortaolunanlar üzrə sığortaedənin hesabına əməyin ödənişinə nisbətdə m.d.s.s. haqqı”** sətrində sığortaedənin hesabına neft-qaz sahəsində fəaliyyəti olmayan və qeyri-dövlət sektoruna aid edilən sığortaedənlərdə işləyən, aylıq gəliri 200 manatadək olan sığortaolunanların aylıq gəlirlərinin 22 faizi miqdarında hesablanmış məcburi dövlət sosial sığorta haqqı üzrə məbləğ göstərilir.

**4.2.1.2. “Aylıq gəliri 200 manatdan çox olan sığortaolunanlar üzrə sığortaedənin hesabına əməyin ödənişinə nisbətdə m.d.s.s. haqqı”** sətrində sığortaedənin hesabına neft-qaz sahəsində fəaliyyəti olmayan və qeyri-dövlət sektoruna aid edilən sığortaedənlərdə işləyən, aylıq gəliri 200 manatdan çox olan sığortaolunanların aylıq gəlirlərinin “44 manat + 200 manatdan çox olan hissəsinin 15 faizi miqdarı”nda hesablanmış məcburi dövlət sosial sığorta haqqı üzrə məbləğ göstərilir.

**4.2.1.3. “Neft-qaz sahəsində fəaliyyəti olan və ya dövlət sektoruna aid edilən sığortaedənlərdə işləyən sığortaolunanlar üzrə sığortaedənin hesabına əməyin ödənişinə nisbətdə m.d.s.s. haqqı”** sətrində sığortaedənin hesabına neft-qaz sahəsində fəaliyyəti olan və ya dövlət sektoruna aid edilən sığortaedənlərdə işləyən sığortaolunanların aylıq gəlirlərinin 22 faizi miqdarında hesablanmış məcburi dövlət sosial sığorta haqqı üzrə məbləğ göstərilir.

**4.2.2. “Sığortaolunanın (işçinin) hesabına əmək haqqına nisbətdə məcburi dövlət sosial sığorta haqqı”** sətrində sığortaolunanın hesabına əmək haqqına və məcburi dövlət sosial sığortasına cəlb olunan digər gəlirlərə nisbətdə hesablanmış məcburi dövlət sosial sığorta haqqı üzrə məbləğ (4.2.2.1-ci sətir+ 4.2.2.2-ci sətir+ 4.2.2.3-cü sətir) göstərilir. Bu sətir məcburi dövlət sosial sığorta məqsədləri üçün fəaliyyət növünün 0100, 0102, 0103, 0110, 0111, 8102, 8103, 8111 kodları ilə hesabat verən sığortaedənlər tərəfindən doldurulur.

**4.2.2.1. “Aylıq gəliri 200 manatadək olan sığortaolunanın hesabına əməyin ödənişinə nisbətdə məcburi dövlət sosial sığorta haqqı”** sətrində sığortaolunanın hesabına neft-qaz sahəsində fəaliyyəti olmayan və qeyri-dövlət sektoruna aid edilən sığortaedənlərdə işləyən, aylıq gəliri 200 manatadək olan sığortaolunanların aylıq gəlirlərinin 3 faizi miqdarında hesablanmış məcburi dövlət sosial sığorta haqqı üzrə məbləğ göstərilir.

**4.2.2.2. “Aylıq gəliri 200 manatdan çox olan sığortaolunanın hesabına əməyin ödənişinə nisbətdə məcburi dövlət sosial sığorta haqqı”** sətrində sığortaolunanın hesabına neft-qaz sahəsində fəaliyyəti olmayan və qeyri-dövlət sektoruna aid edilən sığortaedənlərdə işləyən aylıq gəliri 200 manatdan çox olan sığortaolunanların aylıq gəlirlərinin “6 manat + 200 manatdan çox olan hissəsinin 10 faizi miqdarı”nda hesablanmış məcburi dövlət sosial sığorta haqqı üzrə məbləğ göstərilir.

**4.2.2.3. “Neft-qaz sahəsində fəaliyyəti olan və ya dövlət sektoruna aid edilən sığortaedənlərdə işləyən sığortaolunanların hesabına əməyin ödənişinə nisbətdə məcburi dövlət sosial sığorta haqqı”** sətrində sığortaolunanın hesabına neft-qaz sahəsində fəaliyyəti olan və ya dövlət sektoruna aid edilən sığortaedənlərdə işləyən sığortaolunanların aylıq gəlirlərinin 3 faizi miqdarında hesablanmış məcburi dövlət sosial sığorta haqqı üzrə məbləğ göstərilir.

**4.2.3. “Mülkü hüquqi xarekterli müqavilələrlə işləyənlərin əldə etdiyi gəlirlər üzrə m.d.s.s. haqqı”** sətrində ödəmə mənbəyindən tutulmaqla – gəlirlərinin 25 faizi miqdarında hesablanmış məcburi dövlət sosial sığorta haqqı üzrə məbləğ göstərilir. Bu sətir məcburi dövlət sosial sığorta məqsədləri üçün fəaliyyət növünün 0500 kodu ilə hesabat verən sığortaedənlər tərəfindən doldurulur.

**4.2.4. “Qonorara nisbətdə məcburi dövlət sosial sığorta haqqı”** sətrində ödəmə mənbəyindən tutulmaqla – hesablanmış qonorar məbləğinin 15 faizi miqdarında hesablanmış məcburi dövlət sosial sığorta haqqı üzrə məbləğ göstərilir. Bu sətir məcburi dövlət sosial sığorta məqsədləri üçün fəaliyyət növünün 0200 kodu ilə hesabat verən sığortaedənlər tərəfindən doldurulur.

**4.2.5. “Vəkillər kollegiyasının üzvlərinin, sərbəst auditorların, sərbəst mühasiblərin əldə etdiyi gəlirlər üzrə m.d.s.s. haqqı”** sətrində gəlirlərinin 20 faizi miqdarında hesablanmış məcburi dövlət sosial sığorta haqqı üzrə məbləğ göstərilir. Bu sətir məcburi dövlət sosial sığorta məqsədləri üçün fəaliyyət növünün 0300 kodu ilə hesabat verən sığortaedənlər tərəfindən doldurulur.

**4.2.6. “Tikinti fəaliyyəti üzrə minimum aylıq əmək haqqına nisbətdə m.d.s.s. haqqı”** sətrində minimum əmək haqqına nisbətdə hesablanmış məcburi dövlət sosial sığorta haqqı üzrə məbləğ göstərilir. Bu sətir məcburi dövlət sosial sığorta məqsədləri üçün fəaliyyət növünün 0720, 0721, 0722, 0723, 0724 kodu ilə hesabat verən sığortaedənlər tərəfindən doldurulur.

**4.2.7. “Ticarət fəaliyyəti üzrə minimum aylıq əmək haqqına nisbətdə m.d.s.s. haqqı”** sətrində minimum əmək haqqına nisbətdə hesablanmış məcburi dövlət sosial sığorta haqqı üzrə məbləğ göstərilir. Bu sətir məcburi dövlət sosial sığorta məqsədləri üçün fəaliyyət növünün 0700, 0701, 0702, 0703, 0704 kodu ilə hesabat verən sığortaedənlər tərəfindən doldurulur.

**4.2.8. “Digər fəaliyyət üzrə minimum aylıq əmək haqqına nisbətdə m.d.s.s. haqqı”** sətrində minimum əmək haqqına nisbətdə hesablanmış məcburi dövlət sosial sığorta haqqı üzrə məbləğ göstərilir. Bu sətir məcburi dövlət sosial sığorta məqsədləri üçün fəaliyyət növünün 0730, 0731, 0732, 0733, 0734 kodu ilə hesabat verən sığortaedənlər tərəfindən doldurulur.

 **4.2.9. “Xüsusi notariuslar üzrə minimum aylıq əmək haqqına nisbətdə m.d.s.s. haqqı”** sətrində minimum aylıq əməkhaqqının on mislinin 25 faizi miqdarında hesablanmış məcburi dövlət sosial sığorta haqqı üzrə məbləğ göstərilir. Bu sətir məcburi dövlət sosial sığorta məqsədləri üçün fəaliyyət növünün 0310 kodu ilə hesabat verən sığortaedənlər tərəfindən doldurulur.

**4.2.10. “Mülkiyyətində kənd təsərrüfatına yararlı torpaq sahəsi olan şəxslər üzrə məcburi dövlət sosial sığorta haqqı”** sətrində əmək qabiliyyətli ailə üzvlərinin (digər sahələrdə işləyib məcburi dövlət sosial sığorta haqqı ödəyənlər istisna olmaqla) hər biri üçün (alınan əmlak və torpaq payı hesabına şəxsi yardımçı və digər təsərrüfatlar daxil olmaqla) ölkə üzrə müəyyən olunmuş minimum aylıq əmək haqqının 6 faizi miqdarında hesablanmış məcburi dövlət sosial sığorta haqqı üzrə məbləğ göstərilir. Bu sətir məcburi dövlət sosial sığorta məqsədləri üçün fəaliyyət növünün 0900 kodu ilə hesabat verən sığortaedənlər tərəfindən doldurulur.

**4.2.11.** “**Ailə kəndli təsərrüfatının əmək qabiliyyətli üzvləri üzrə minimum aylıq əmək haqqına nisbətdə m.d.s.s. haqqı”** sətrində əmək qabiliyyətli ailə üzvlərinin hər biri üçün (alınan əmlak və torpaq payı hesabına şəxsi yardımçı və digər təsərrüfatlar daxil olmaqla) ölkə üzrə müəyyən olunmuş minimum aylıq əmək haqqının 6 faizi miqdarında hesablanmış məcburi dövlət sosial sığorta haqqı üzrə məbləğ göstərilir. Bu sətir məcburi dövlət sosial sığorta məqsədləri üçün fəaliyyət növünün 0800 kodu ilə hesabat verən sığortaedənlər tərəfindən doldurulur.

**4.2.12. “Vergi orqanı tərəfindən aşkar edilmiş m.d.s.s. haqqı”** sətrində vergi orqanları tərəfindən aparılan səyyar və ya kameral yoxlama zamanı, habelə mənbəyi bəlli olan məlumat əsasında aşkar edilmiş məcburi dövlət sosial sığorta haqqı üzrə məbləğ göstərilir.

 **4.2.13. “Könüllü və başqa sosial sığorta haqları”** sətrində 4.2.1- 4.2.12-ci sətirlərinə daxil edilməyən hesablanmış sosial sığorta haqqının məbləği göstərilir.

**4.3. “Digər”** sətrində 4.2-ci sətirə aid edilməyən və qanunvericiliklə hesablanan məbləğlərin cəmi (4.3.1-ci sətir + 4.3.2-ci sətir + 4.3.3-cü sətir + 4.3.4-cü sətir) göstərilir.

O cümlədən:

**4.3.1. “Sanatoriya - kurort yollayışlarının dəyərinin qismən ödənilməsi”** sətrində sanatoriya-kurort yollayışlarının dəyərinin qismən ödənilməsi üzrə hesablanmış məbləği göstərilir.

**4.3.2. “Əmək zədəsi və peşə xəstəliyi üzrə müavinətlərin geri qaytarılması”** sətrində əmək zədəsi və peşə xəstəliyi ilə bağlı məcburi dövlət sosial sığorta haqqı hesabına DSMF tərəfindən ödənilmiş əmək qabiliyyətinin müvəqqəti itirilməsinə görə müavinətin işəgötürən tərəfindən DSMF-yə qaytarılan məbləği göstərilir.

**4.3.3. “Vergi orqanı tərəfindən aşkar edilmiş digər sosial sığorta vəsaitləri”** sətrində vergi orqanı tərəfindən aparılan yoxlamalar zamanı aşkar edilmiş lakin 4.2.12-ci sətrinə daxil edilməyən sosial sığorta vəsaitlərinin məbləği göstərilir.

**4.3.4. “Sair”** sətrində yuxarıda göstərilən sətirlərlə əhatə olunmayan, lakin sosial sığorta ilə bağlı hesablanan vəsaitlərin məbləği göstərilir.

**4.4. “Artıq hesablanmışdır, cəmi”** sətrində əvvəlki hesabat dövrlərində artıq hesablanmış məbləğlərin cəmi ( 4.4.1-ci sətir + 4.4.2-ci sətir + 4.4.3-cü sətir + 4.4.4-cü sətir + 4.4.5-ci sətir) göstərilir.

O cümlədən:

**4.4.1. “Məcburi dövlət sosial sığorta haqqı üzrə əsas borc”** sətrində əvvəlki hesabat dövrlərində artıq hesablanmış məcburi dövlət sosial sığorta haqqı üzrə məbləğlər göstərilir.

**4.4.2. “Maliyyə sanksiyası”** sətrində əvvəlki hesabat dövrlərində artıq hesablanmış maliyyə sanksiyaları üzrə məbləğlər göstərilir.

**4.4.3. “Hesablanmış faiz”** sətrində əvvəlki hesabat dövrlərində artıq hesablanmış faiz üzrə məbləğlər göstərilir.

**4.4.4. “İnzibati cərimələr”** sətrində əvvəlki hesabat dövrlərində artıq hesablanmış inzibati cərimələr üzrə məbləğlər göstərilir.

**4.4.5. “Digər”** sətrində əvvəlki hesabat dövrlərində bu hesabat formasının 4.3-cü sətri üzrə artıq hesablanmış məbləğlər göstərilir.

**5. Ödənilmişdir** bəndi üzrə

**5.1. “Cəmi”** sətrindəhesabat dövrü ərzində sığortaedən tərəfindən bu hesabatın 5.2-ci və 5.3-cü sətirləri üzrə məbləğlərin cəmi göstərilir.

**5.2. “Məcburi dövlət sosial sığorta haqqı üzrə, cəmi”** sətrində hesabat dövründə sığortaedən tərəfindən DSMF-nin yerli orqanının xəzinə hesabına ödənilən məcburi dövlət sosial sığorta haqlarının məbləği göstərilir.

**5.3. “Digər”** sətrindəhesabat dövründə sığortaedən tərəfindən DSMF-nin hesabına ödənilmiş, lakin 5.2-ci sətirinə aid olmayan sosial sığorta vəsaitlərinin (sanatoriya-kurort yollayışlarının qismən dəyəri üzrə ödənişlər, əmək zədəsi və peşə xəstəliyi üzrə geri qaytarılmış müavinətin məbləği və b.) məbləği göstərilir.

**6. DSMF-dən alınmışdır** bəndi üzrə

**6.1. “Cəmi”** sətrində sığortaedən tərəfindən artıq ödənilmiş vəsaitlər üzrəhesabat dövründə DSMF tərəfindən sığortaedənin müraciəti əsasında onun hesabına geri qaytarılan məcburi dövlət sosial sığorta vəsaitlərinin cəmi ( 6.2-ci sətir + 6.3-cü sətir + 6.4-cü sətir + 6.5-ci sətir + 6.6-cı sətir) əks olunur.

O cümlədən:

**6.2. “Məcburi dövlət sosial sığorta haqqı üzrə əsas borc”** sətrində hesabat dövründə geri qaytarılmış məcburi dövlət sosial sığorta haqqının əsas məbləği göstərilir.

**6.3. “Maliyyə sanksiyası”** sətrində hesabat dövründə geri qaytarılmış maliyyə sanksiyalarının məbləği göstərilir.

**6.4. “Hesablanmış faiz”** sətrində hesabat dövründə geri qaytarılmış hesablanmış faizin məbləği göstərilir.

**6.5. “İnzibati cərimələr”** sətrində hesabat dövründə geri qaytarılmış inzibati cərimələrin məbləği göstərilir.

**6.6. “Digər”** sətrində 5.3-cü sətri üzrə artıq ödənilmiş vəsaitlərin hesabat dövründə sığortaedənin hesabına geri qaytarılmış məcburi dövlət sosial sığorta vəsaitlərinin məbləği göstərilir.

**7. Hesabat dövründə qanunvericiliklə silinmiş borc** bəndi üzrə

**7.1. “Cəmi”** sətrində hesabat dövründə qanunvericiliklə (Azərbaycan Respublikasının Qanunları, Azərbaycan Respublikası Prezidentinin Fərman və Sərəncamları və digər normativ hüquq aktları, məhkəmənin qərarları) silinmiş borcun (7.2-məcburi dövlət sosial sığorta haqqı üzrə əsas borcun, 7.3- maliyyə sanksiyası, 7.4- hesablanmış faiz, 7.5-inzibati cərimələrin və 7.6- digər) məbləği (7.2-ci sətir + 7.3-cü sətir + 7.4-cü sətir + 7.5-ci sətir + 7.6-cı sətir) əks olunur.

**8. Hesabat dövrünün sonuna borc** bəndi üzrə

**8.1. “Cəmi”** sətrində hesabat dövrünün sonuna sığortaedənin artıq ödəməsi və ya sığortaedənin borcuna dair məcburi dövlət sosial sığorta haqqı və digər hesablamalar üzrə olan məbləğlərin cəmi (8.2-ci sətir + 8.3-cü sətir) göstərilir. Lakin həmin tarixə borcun və ya artıq ödəmənin eyni növü üzrə (məcburi dövlət sosial sığorta haqqı və digər hesablamalar) həm sığortaedənin artıq ödəməsi və həm də sığortaedənin borcu ola bilməz.

**8.2. “Məcburi dövlət sosial sığorta haqqı üzrə əsas borc”** sətrinin sığortaedənin artıq ödəməsi sütununda hesabat dövrünün sonuna sığortaedən tərəfindən artıq ödənilmiş məcburi dövlət sosial sığorta haqqının məbləği, sığortaedənin borcu sütununda isə qanunvericiliklə məcburi dövlət sosial sığorta haqqı üzrə hesablanmış, lakin hesabat dövrünün sonuna ödənilməmiş borcun məbləği göstərilir.

 **8.3. “Digər”** sətrinin sığortaedənin artıq ödəməsi sütununda hesabat dövrünün sonuna hesablanmış məbləğdən artıq ödənilmiş digər sosial sığorta öhdəliyi (8.2-ci sətirdə göstərilən məbləğlər istisna olmaqla) üzrə məbləğ, sığortaedənin borcu sütununda isə sanatoriya-kurort yollayışlarının qismən ödənilən dəyəri, əmək zədəsi və peşə xəstəliyi üzrə müavinətlərin geri qaytarılması və 5.2-ci sətrinə daxil edilməyən digər sosial sığorta vəsaitləri üzrə əvvəlki dövrlərdə hesablanmış lakin hesabat dövrünün sonuna ödənilməmiş borcun məbləği göstərilir.

 **9. Məcburi dövlət sosial sığorta haqqı üzrə bölüşdürüləcək məbləğ və sığortaolunanlar barədə məlumat** bəndində rüb ərzində məcburi dövlət sosial sığortasına cəlb olunan gəlirlər, ödənilmiş məcburi dövlət sosial sığorta haqqı, işçilərin sayı və sığortaolunanlar barədə məlumat göstərilir.

O cümlədən:

**9.1. “Cəmi bölüşdürülən məbləğ”** sətri üzrə

**9.1.1. “Məcburi dövlət sosial sığortasına cəlb olunan gəlirlər”** sətrində hesabatın 3.4-cü sətrindəki məbləğ əks olunur.

**9.1.2. “Ödənilmiş məcburi dövlət sosial sığorta haqqı”** sətrində əvvəlki hesabat dövrləri, eləcə də cari rüb ərzində hesablanmış məcburi dövlət sosial sığorta haqlarının rüb ərzində ödənilmiş məbləği və ya əvvəlki hesabat dövrlərində artıq ödənilmiş vəsaitin cari rüb ərzində hesablanmış məcburi dövlət sosial sığorta haqlarına aid edilmiş məbləği göstərilir.

**9.1.3. “İşçilərin sayı”** sətrində rüb ərzində bölüşdürüləcək gəlirlərin və ya ödənilmiş məcburi dövlət sosial sığorta haqlarının şamil edildiyi işçilərin sayı göstərilir.

**“Cəmi”** sütununda sığortaolunanlara dair aylar üzrə ödənilmiş məcburi dövlət sosial sığorta haqlarının cəmi (1-ci ay + 2-ci ay + 3-cü ay) məbləği göstərilir.

**9.2. “O cümlədən sığortaolunanlar üzrə”** sətrində rüb ərzində əmək haqqı və gəlir hesablanmış, eləcə də hesabına məcburi dövlət sosial sığorta haqqı ödənilmiş sığortaolunanlar (işçilər) barədə məlumat göstərilir.

**10. Mülkiyyətində kənd təsərrüfatına yararlı torpaq sahəsi olan şəxslər və ya ailə kəndli təsərrüfatı haqqında məlumat** bəndi üzrə

**10.1. “Ailə üzvlərinin sayı”** sətrində qohumluq münasibətləri əsasında kənd təsərrüfatına yararlı torpaqdan istifadə etmək hüququna malik olan və torpağa mülkiyyət hüququna dair dövlət aktında qeyd edilən ailə üzvlərinin sayı göstərilir.

**10.1.1. “Məcburi dövlət sosial sığortasına cəlb olunan ailə üzvlərinin sayı”** sətrində kənd təsərrüfatına yararlı torpaqlardan istifadə edən əmək qabiliyyətli ailə üzvlərinin (digər sahələrdə işləyib məcburi dövlət sosial sığorta haqqı ödəyənlər istisna olmaqla) və ya ailə kəndli təsərrüfatlarının əmək qabiliyyətli üzvlərinin sayı göstərilir.

**10.2. "Məcburi dövlət sosial sığortasına cəlb olunan ailə üzvləri barədə məlumat”** sətrində rüb ərzində kənd təsərrüfatına yararlı torpaqlardan istifadə edən, eləcə də xeyrinə məcburi dövlət sosial sığorta haqqı hesablanmış və ödənilmiş ailə üzvləri və ya ailə kəndli təsərrüfatlarının əmək qabiliyyətli üzvləri barədə məlumat göstərilir.

Hesabatın sonunda **“hüquqi şəxsin adı, sahibkarın, ailə kəndli təsərrüfatı başçısının və mülkiyyətində kənd təsərrüfatına yararlı torpaq sahəsi olan şəxsin S.A.A.”**, “**baş mühasibin S.A.A.”** və “**hesabatı tərtib edən məsul şəxsin S.A.A.”** çərçivələrində rəhbərin, baş mühasibin və hesabatı tərtib edən məsul şəxsin soyadı, adı və atasının adı (çərçivələrdən kənara çıxmadan) yazılmaqla onlar tərəfindən imzalanır. Hesabat imzalandıqdan və möhürlə təsdiqləndikdən sonra “**hesabatın tərtib edilmə tarixi”**nə dair xanalarda hesabtın tərtib edilmə tarixi qeyd olunmalıdır. Vergi orqanı tərəfindən **hesabatın qəbul edilməsi №-si və tarixi** çərçivəsində daxil olma tarixi və qeydiyyat nömrəsi göstərilir. “**Hesabatı qəbul edən şəxsin S.A.A.”** çərçivələrində hesabatı qəbul edən şəxsin soyadını, adını və atasının adını (çərçivədən kənara çıxmadan) yazmaqla imzalanır. **Hesabatın** “**poçt ştempelinin vurulma tarixi”** xanalarında əlavə poçt vasitəsilə göndərildiyi halda zərfin üzərinə vurulmuş poçt ştempelinin tarixi yazılır. **“Xüsusi otağın ştampı”** çərçivəsində xüsusi otağın ştampı vurulur. Hesabat vergi orqanına birbaşa təqdim edildikdə poçt ştempelinin vurulma tarixi üzrə xanalar doldurulmur. Hesabat internet vasitəsi ilə təqdim edildikdə vergi orqanlarına aid olunan xanalar doldurulmur.

**Qeyd: 2.2.1-ci, 2.2.2-ci, 3.1.1.1-ci, 3.1.1.2-ci, 3.3.1.1-ci, 3.3.1.2-ci, 3.4.1.1-ci, 3.4.1.2-ci, 4.2.1.1-ci, 4.2.1.2-ci, 4.2.2.1, 4.2.2.2-ci, 5.2.1.1-ci, 5.2.1.2-ci, 5.2.2.1-ci və 5.2.2.2-ci sətirləri neft-qaz sahəsində fəaliyyəti olmayan və qeyri-dövlət sektoruna aid edilən sığortaedənlər tərəfindən doldurulmalıdır.**